શીર્ષક: દલિતના વરઘોડામાં ભેદભાવના કોણ-કોણ જાનૈયા? - દૃષ્ટિકોણ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જયેશ રાઠોડના વરઘોડા ઉપર વિવાદ ઊભો થયો

છેલ્લા થોડા દિવસમાં દલિતો સાથે થતા ભેદભાવ મથાળાંમાં છવાયા. ખાસ કરીને, દલિતોની વરઘોડો કાઢવાની ચેષ્ટા સામેના સામાજિક વિરોધ અને ગરમાગરમીના કિસ્સા ચગ્યા.

દલિતોની વાસ્તવિક પરિસ્થિતિ વિશે સરકારી તંત્રની અને મોટા ભાગના નાગરિકોની નીંદર કુંભકર્ણની છ માસિક ઊંઘને ટપે એવી હોય છેઃ 

થાનગઢની નીંદર ઊના થાય ત્યારે ઊડે, જાહેરમાં ફટકા પછી ખેંચેલી નીંદર વરઘોડામાં વાંધાટાણે ઊડે. વળી પાછું બધું વાઇબ્રન્ટનું વાઇબ્રન્ટ.

સોશિયલ મીડિયા અને દલિતોના અમુક વર્ગમાં આવેલી જાગૃતિ, આર્થિક સરખાઈ અને ઓળખની સભાનતાને કારણે ત્રણ દાયકા પહેલાંના ગોલાણા હત્યાકાંડ જેવું હવે નથી થતું. 

ગુજરાત કે દેશમાં જ નહીં, વિદેશોમાં પણ અત્યાચારના સમાચાર તરત પહોંચી જાય છે અને સોશિયલ મીડિયા પર ઠીક ઠીક ઉકળાટ ઠલવાય છે. 

સાથોસાથ, હકીકત એ પણ છે કે ગોલાણા હત્યાકાંડ પછી સ્વૈચ્છિક સંસ્થાઓના ઘણા કાર્યકરો-આગેવાનોએ જે રીતે ધીરજથી, ચીવટથી અને નિષ્ઠાથી આખી લડત ઉપાડી અને તેને તાર્કિક અંત સુધી પહોંચાડી, એવું પણ હવે નથી થતું. એટલે સામાજિક ભેદભાવનું દુષ્ચક્ર જુદાજુદા સ્વરૂપે અવિરતપણે ચાલતું રહે છે.

પરિણામે લોકો વાસ્તવિકતા પ્રત્યે આંખ આડા કાન કરીને દલિતો પ્રત્યેના ભેદભાવનો દહાડો આથમી ગયાનું માની લે છે. 

પછી એકાદ બનાવ ચગે ત્યારે બધા સ્વૈચ્છિક નિદ્રામાંથી જાગીને, ભેદભાવ અંગેની વાસ્તવિકતામાં પોતાની ભૂમિકા વિશે પૂરેપૂરી નિર્દોષતા ધારણ કરી લે છે અને અરેરાટી બોલાવવા બેસી જાય છે. 

ભેદભાવની સ્થિતિ ન ઉકેલવાનો સહેલો રસ્તો એ છે કે ફરિયાદીને દુનિયાભરના ઉપદેશો આપવા, તેમના આચરણને કડક ફૂટપટ્ટીથી માપવું, તેમાં માનવસહજ (કે ભારતસહજ) ચૂક જણાય તો 'તમે તો ખરાબ વ્યવહારને જ લાયક છો' એવું સાબિત કરી દેવું. 

બીજી તરફ, અપરાધીઓ કે આરોપીઓને છૂટો દોર અને શંકાનો આપી શકાય તેટલો લાભ આપવો. 

કમનસીબે, ભેદભાવની સ્થિતિના ઉકેલનો કોઈ સહેલો કે ટૂંકો રસ્તો નથી. હા, સાચો રસ્તો છે--જો અપનાવવાની દાનત હો તો.

સૌથી પહેલાં તો, પોતાની જાતને ઉજળિયાત ગણનારા લોકોએ સમજવું અને સ્વીકારવું કે દલિતો પ્રત્યે અનેક પ્રકારના ભેદભાવ આજે પણ રાખવામાં આવે છે. 

ભલભલા શાણા ને ઠેકાણાસરના લોકો પણ એવું માનવાની ભૂલ કરે છે કે ભેદભાવ હવે ભૂતકાળ બની ગયા. 

શહેરોમાં રહેતા ને પોતાનાં સામાજિક વર્તુળોમાં હરતાફરતા લોકોને ગટરસફાઈ કે સોસાયટીસફાઈ માટે કોણ આવે છે, એટલી સાદી બાબતનો પણ ખ્યાલ હોતો નથી. 

આમ, પહેલું...